איבון מבוגו

איבון לאנדרי מבוגו נאגנומה (בצרפתית: Yvon Landry Mvogo Nganoma, נולד ב-6 ביוני 1994 ביאונדה שבקמרון) הוא כדורגלן שווייצרי המשחק בלוריאן ובנבחרת שווייץ בעמדת השוער.

קריירת מועדונים
מבוגו נולד בקמרון והיגר כילד עם משפחתו לשווייץ. כנער שיחק במועדונים שונים בשווייץ, ובשנת 2010, כשהיה בן 16, החל לשחק ביאנג בויז ברן. בשנת 2011 החל להשתייך לסגל של הקבוצה הבוגרת של המועדון, ששיחקה בליגת העל השווייצרית, אך עד לשנת 2013 רק שימש שוער משנה ולא ערך הופעות. החל מעונת 2013/14 מבוגו הפך לשוער הבכיר של יאנג בויז ברן. בעונה זו סיימו מבוגו ויאנג בויז במקום השלישי. בעונת 2014/15 צלחו מבוגו ויאנג בויז את שלב הבתים של הליגה האירופית, אך הודחו בשלב הנוק אאוט הראשון על ידי אברטון. את עונת 2014/15 סיימו מבוגו ויאנג בויז במקום השני בליגה. בתחילת עונת 2015/16 הודחו מבוגו ויאנג בויז ממוקדמות ליגת האלופות על ידי מונקו, ונשרו למוקדמות הליגה האירופית, שגם משם הודחו על ידי קרבאך. בתום עונת 2015/16 סיימו מבוגו ויאנג בויז שוב במקום השני בליגה. בעונת 2016/17 הודחו יאנג בויז ומבוגו על ידי בורוסיה מנשנגלדבך במוקדמות ליגת האלופות, ונשרו אל שלב הבתים של הליגה האירופית, אותו סיימו במקום השלישי והודחו מהמפעל. בתום עונת 2016/17 סיימו מבוגו ויאנג בויז במקום השני בליגה בפעם השלישית ברצף.

בתום עונת 2016/17, עזב מבוגו את יאנג בויז, בשורותיה ערך 124 הופעות ליגה, וחתם בר.ב. לייפציג מהבונדסליגה, כשוער המשנה של פטר גולאצ'י. בעונת 2017/18 ערך מבוגו הופעת ליגה אחת במדי ר.ב. לייפציג, שסיימה את העונה במקום השישי.

ב-25 באוגוסט 2020 הושאל מבוגו לפ.ס.וו. איינדהובן לשנתיים.

ב-13 ביולי 2022 חתם בלוריאן.

קריירה בינלאומית
מבוגו שיחק בכל הנבחרות הצעירות של שווייץ, וערך 15 הופעות במדי נבחרת שווייץ בכדורגל עד גיל 21. מבוגו זומן לסגל השווייצרי למונדיאל 2018, אך לא ערך בו הופעות.

קישורים חיצוניים 

כדורגלנים שווייצרים
שוערי כדורגל שווייצרים
יאונדה: כדורגלנים
כדורגלני יאנג בויז ברן
כדורגלני ר.ב. לייפציג
כדורגלני פ.ס.וו. איינדהובן
כדורגלני לוריאן
כדורגלני נבחרת שווייץ
כדורגלני מונדיאל 2018
כדורגלני יורו 2020
ספורטאים שווייצרים בגרמניה
ספורטאים זרים בהולנד
ספורטאים שווייצרים בצרפת
שווייצרים שנולדו ב-1994